Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 100/13/8802	Košice I, 27.8.2013
EEČ : 2-63-242-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v Košiciach a inde v dobe od mesiaca apríl 2012 až doposiaľ si neplnil svoju vyživovaciu povinnosť voči svojmu synovi XXXXX, nar. XXXXX, hoci mu táto  vyplýva priamo zo zákona o rodine č. 36/2005 Z. z. a z rozsudku Okresného súdu XXXXX I, sp. zn. 16C 185/2005 zo dňa 13.10.2006, právoplatný dňa 07.12.2006, v ktorom je zaviazaný prispievať na jeho výživu sumou 82,98 € mesačne vždy do 15-teho dňa v mesiaci vopred k  rukám  matky  XXXXX, čím  jej takto  dlhoval výživné vo  výške  746,82 €

lebo zanikla trestnosť činu

Odôvodnenie:
	Policajný orgán OO PZ XXXXX-Sever uznesením sp. zn. XXXXX  zo dňa 11.02.2013 začal trestné stíhanie a následne uznesením zo dňa 21.03.2013 vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona, ku ktorému malo dôjsť tak, ako je to uvedené vo výrokovej časti tohto uznesenia.
	
V danej veci podala dňa 16.01.2013 XXXXX trestné oznámenie na XXXXX, pre neplatenie výživného a to za obdobie od mesiaca apríl januára 2012 až doposiaľ. 

Do spisu bol zabezpečený predmetný rozsudok  Okresného súdu XXXXX I sp. zn. XXXXX zo dňa 13.10.2006, rodný list dieťaťa, potvrdenie o návšteve školy, správy o obvinenom, výpisy z bankového účtu obvineného a poškodenej.

Súčasťou spisu je výsluch poškodenej XXXXX zo dňa 15.04.2013, 19.06.2013, 23.07.2013 a 09.08.2013, v ktorých uviedla, že obvinený XXXXX uhradil v mesiaci marec 2013 sumy vo výške 90,-€ a 430,-€, dňa 15.05.2013 sumu vo výške 230,-€, dňa 28.06.2013 sumu vo výške 110,-€ a dňa 22.07.2013 sumu vo výške 300,-€ priamo na jej 

účet, čím jej takto uhradil celú dlžnú sumu výživného, pričom uvedené skutočnosti vyplývajú aj z dokladov o jednotlivých vkladoch na účet v Slovenskej sporiteľni 

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a/ Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 

Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona              a teda  došlo k zániku trestnosti zanedbania povinnej výživy podľa § 207 ods. 1 Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jozef Stanko
prokurátor